[{"text_idx": "#000000", "text": "Hafan > Adnoddau a Cyhoeddiadau > Llety a chefnogaeth i bobl hy\u0302n sy\u2019n cael eu cam-drin"}, {"text_idx": "#000001", "text": "Llety a chefnogaeth i bobl hy\u0302n sy\u2019n cael eu cam-drin"}, {"text_idx": "#000002", "text": "Chynhaliwyd gweithdy ar-lein ar 4 Tachwedd i roi cyfle i rannu gwybodaeth a thrafod y ffordd ymlaen."}, {"text_idx": "#000003", "text": "Llety a chefnogaeth i bobl hy\u0302n sy\u2019n cael eu cam-drin: Chreu dadl dros newid"}, {"text_idx": "#000004", "text": "Mae miloedd o bobl hy\u0302n yng Nghymru yn cael eu cam-drin yn y cartref. Yn ystod y pandemig a\u2019i gyfyngiadau ar fywyd bob dydd, mae\u2019r cyfleoedd i adnabod pobl hy\u0302n sydd mewn perygl o gael eu cam-drin neu sy\u2019n cael eu cam-drin wedi gostwng. Ar yr un pryd, gall y cyfyngiadau fod wedi gwaethygu sefyllfaoedd o gam-drin presennol neu wedi arwain at rai newydd."}, {"text_idx": "#000005", "text": "Er mwyn diogelu pobl hy\u0302n a sicrhau mynediad at y gwasanaethau cymorth priodol, sefydlodd y Comisiynydd Grw\u0302p Gweithredu ar Gam-drin1 ar ddechrau\u2019r pandemig. Mae\u2019r grw\u0302p hwn, sy\u2019n cynnwys dros 30 o sefydliadau erbyn hyn, yn gweithio ar y cyd a chydag ymrwymiad mawr i godi ymwybyddiaeth o\u2019r hyn y gall pobl hy\u0302n ei wneud i gadw eu hunain yn ddiogel, hyrwyddo pwysigrwydd y ro\u0302l y gall pob un ohonom ei chwarae o ran amddiffyn pobl hy\u0302n, a hyrwyddo\u2019r gwasanaethau a\u2019r cymorth sydd ar gael i helpu pobl hy\u0302n."}, {"text_idx": "#000006", "text": "Neges graidd y Grw\u0302p i bobl hy\u0302n yw \u2018dydych chi ddim ar eich pen eich hun\u2019."}, {"text_idx": "#000007", "text": "Drwy waith y Grw\u0302p Gweithredu, daeth y broblem o ddiffyg llety a chefnogaeth i\u2019r rhai sydd angen gadael perthynas gamdriniol i\u2019r amlwg. Er mwyn deall y sefyllfa bresennol yn well a chanfod ffyrdd o\u2019i gwella, cynhaliwyd arolwg o Gyfarwyddwyr Gwasanaethau Cymdeithasol, a chynhaliwyd gweithdy ar-lein ar 4 Tachwedd i roi cyfle i rannu gwybodaeth a thrafod y ffordd ymlaen."}, {"text_idx": "#000008", "text": "Cadeirydd y digwyddiad oedd Hele\u0301na Herklots, Comisiynydd Pobl Hy\u0302n Cymru, a chafodd ei gynnal o dan reolau Chatham House (mae rhestr o\u2019r rheini a oedd yn bresennol yn yr atodiad). Daeth y Dirprwy Weinidog dros Iechyd a Gwasanaethau Cymdeithasol, Julie Morgan AS hefyd i\u2019r digwyddiad, ac rydyn ni\u2019n ddiolchgar iddi am annerch y digwyddiad ac am gefnogi\u2019r gwaith hwn."}, {"text_idx": "#000009", "text": "Mae\u2019r adroddiad hwn yn crynhoi prif bwyntiau\u2019r digwyddiad, yn rhoi cyd-destun ychwanegol ac yn nodi\u2019r camau nesaf."}]